經數:一八二四

經名:中觀論疏卷第二末

頁數:三一

上	欄

悟. 不爾者成有所得不動不出. 不名爲乘. 七

者此之八不卽是正法. 如華嚴經雖有七處

八會大宗爲明正法. 故云正法性遠離一切

言語道一切趣非趣悉皆寂滅性. 正法爲華

嚴之本. 故收前能化所化因果. 歸非因非果

正法. 從正法非果非因. 更出生因果等用. 故

正法爲本. 正法卽是中道. 中道卽是不生不

滅不斷不常. 故八不若成正法卽顯. 正法顯

故因果便立. 卽七處之經蘊在八不之內. 八

者八不卽是如來眞應二身. 大經云. 中道之

法名之爲佛. 故八不明中道. 卽是明佛義也.

以了悟生滅無生滅名爲跡本. 故佛眞法身

猶如虛空. 悟無生滅生滅卽是本跡. 故應物

現形. 如水中月. 勿作眞應二解. 卽生滅宛

然如虛空. 雖如虛空而生滅宛然. 問見佛法

身不生滅. 見己身生滅卽成衆生佛二見. 云

何得道耶. 答旣見佛身不生. 卽見己身本來

不生. 故卽是法身. 故淨名云. 觀身實相觀

佛亦然. 旣悟己身生滅無生滅名爲法身. 卽

悟己身無生滅生滅名爲應身. 故無量義經

云. 無相之相有相身. 衆生身相相亦然. 旣見

己身具眞應二身. 卽見十方諸佛眞應二身.

問此乃是高位所行. 下凡云何能學. 答從初

發心之人卽習此觀. 所以云發心畢竟二無

別. 初發心之人卽是佛也. 九者此八不亦是

一體三寶. 何以知然. 旣稱悟法不生諸佛現

前. 當知. 法卽是佛. 此法佛未曾相乖. 名之爲

僧. 故知. 無生一句具足三寶. 以具足三寶

標在論初. 卽是歸敬三寶. 三寶是歸宗之地.

中	欄

不識八不豈識歸宗地耶. 又大經云. 我亦不

說三寶無有異相. 但說常義無差別耳. 以三

寶同不生不滅故名爲常. 常故三寶一體. 卽

此無生滅覺義爲佛. 軌義爲法. 和義爲僧. 淨

名經云. 三實同無相. 亦是同無生滅也. 十

者師云. 標此八不攝一切大小內外. 有所得

人心之所行口之所說. 皆墮在八事中. 今破

此八事卽破一切大小內外有所得人. 故明

八不. 所以然者一切有所得人生心動念卽

是生. 欲滅煩惱卽是滅. 謂己身無常爲斷. 有

常住可心爲常. 眞諦無相爲一. 世諦萬像不

同爲異. 從無明流來爲來. 反本還原出去爲

出. 裁起一念心卽具此八種顚倒. 今一一歷

心觀此無從. 令一切有所得心畢竟淸淨. 故

云不生不滅乃至不來不出也. 師常多作此

意. 所以然者爲三論未出之前. 若毘曇成實

有所得大乘. 及禪師律師行道苦節. 如此

之人皆是有所得生滅斷常. 障中道正觀. 旣

障中道正觀. 亦障假名因緣無方大用. 故一

向破洗令畢竟無遺卽悟實相. 旣悟實相之

體. 卽解假名因緣無方大用也. 問若作如此

十條者豈非立義. 師云. 三論無義. 云何更立.

答三論有破有申. 破卽無言不窮. 申卽無義

不具. 不應作斯問也. 又作十條者由來言. 八

不但是一遣相明空. 竟有何義. 今爲對此故

八不在言雖略無義而不備. 豈是空耶. 又作

十條者令得一正觀. 卽徹悟一切佛法. 故釋

迦於華嚴城內四衢道頭. 見燃燈佛悟一不

生. 卽是具足一切佛法. 肉了八事不具足一

下	欄

切法乎. 然此十條釋八不. 一一皆須將自心

來承取之. 如破假實二生前須自看己心. 若

見此身心有實生實滅卽是實病. 心之無從.

故自實病得差. 若爲他說者還爲他檢實病

無從. 則他實病亦差. 若自心中聞說因緣卽

作因緣假解成因緣病. 以檢假生無縱跡處

所. 假病卽差. 爲他說亦爾. 如此之人於念

念中自他俱益. 淨名云. 信如勝怨乃可爲勇.

如此兼除老病死者菩薩之謂也. 又此人若

自如此悟名聖默然. 還爲衆生如此說者名

聖說法. 故語默之間常順佛敎. 爲諸佛護念.

於念念中身心得住無生. 名之爲住. □一切

假實顚倒心. 向於實相名爲□向. 得此心不

可動. 故名爲地. 所以常須看心. 作此釋者

不違三世佛. 眞龍樹門人矣. 問常看自心者

大師何故斥外道. 折毘曇排成實呵大乘耶.

答若自心起外道見墮在外道. 名爲外道. 乃

至自心起大乘見卽名大乘執. 故遍呵衆人.

卽是遍呵自心也. 又大師云. 自心無所依. 今

呵一切有所得人. 此是隨他意語. 若自有病

無觀力而呵者卽是呵自他. 是隨自意語. 亦

是隨他意語. 問但應釋八不. 云何乃遍呵自

他耶. 答以遍破自他有所得心. 畢竟不生卽

是釋於八不. 所以然者. 論主爲學佛敎人著

語言名字故失無生. 今聞八不無生還復作

義解者. 卽八不還成病. 如此之人卽不可

化. 所以然者. 以尋經作有所得解卽佛不能

化. 學論復起依著之心卽菩薩不能化故. 若

經若論佛與菩薩所不能化人. 卽知. 其人鈍

經數:一八二四

經名:中觀論疏卷第二末

頁數:三二

上	欄

根罪重. 若經若論佛與菩薩卽於其人□是

毒藥. 是以常須心無所依. 卽是悟八不也. 問

心云何有所依耶. 答心如步屈□. 捨一取一

必定不得無所依. 故捨外道著小乘. 捨小乘

著大乘. 捨生還復住無生. 故有所住著非八

不意. 問有二種人. 一者悟大乘無所得意. 不

解數論名敎. 二者精識一切名敎. 不學大乘

無所得意. 此二人中何者爲勝. 答耳目之徒

言識一切名敎者勝. 今以理論之雖二人□

失而前者爲勝. 何以知然. 佛雖說一切名敎.

意在無所得一相一味. 謂離相解脫相. 問弘

經通論須科文釋義次第生起. 詳定違負會

諸同異. 云何一向作無所得觀耶. 答考尋聖

人興世諸所施爲爲顯中道. 令因中發觀滅

諸煩惱. 若存著語言傷佛意也. 又百年之壽

朝露非奢. 宜以存道爲急. 而乃急其所緩. 緩

其所急. 豈非一形之自誤耶. 次第門第八. 問

八不是無畏之中心方等之要觀. 文旣重出.

豈非繁哉. 答再周明八不者極有深致. 今略

述六牒. 一初刀標八不明中實義. 次牒不八

明中假義. 初明中實者域一切大小內外. 有

所得人心之所行. 皆是生滅斷常一異來出.

障中道正觀. 故當命初宜須洗之. 以心其生

滅不得故云不生不滅. 乃至來出亦然. 所以

名之爲中實者. 計有如此生滅斷常悉是虛

妄. 實無此顚倒橫謂生滅斷常. 故名爲實. 以

橫謂有此生滅斷常. 故是偏邪. 無如此生滅

斷常. 故名爲中. 所以初牒八不明中實義. 次

重牒八不明中假者. 旣破洗有所得生滅斷

中	欄

常. 畢竟無遺. 始得辨假名因緣二諦. 此假名

因緣二諦能通不二中道. 故是中假義具足.

二者前標八不. 卽是假前中義. 未辨於假. 前

破此性生滅有無不可得. 故言非有非無稱

爲中道. 次重牒八不得辨而有而無. 而有而

無卽是假說有無名中後假. 假有無豈是有

無. 假有無非有非無. 名爲中道. 謂假後中. 故

再牒八不義乃圓備. 又初牒八不是破無不

圓. 後重牒八不申無不備. 三者初牒八不以

經生論. 次牒八不以論申經. 初經生論者八

不卽是方等經. 論主體八不中道發生正觀.

方得作論. 故是經生論. 後牒八不而申釋之.

謂論申於經. 四者初牒八不明八不意. 後重

假八不釋八不文. 初明八不意者謂. 佛爲大

心人說此八不. 福德利根之徒□皆得悟. 像

末衆生薄福鈍根迷此八不. 論主出世破此

等迷還申八不. 次重牒八不釋八不之文. 問

重牒八不釋八不文治何人病耶. 答卽不上

心五陰十二入等決定相者. 又不上聞畢竟空

生見疑者. 如此等人皆墮生滅斷常一異來

出之中. 是故不之. 五者初牒八不卽應解釋.

但外人問造論意. 竟去前文遠. 故重牒然來.

六者初牒八不標中道. 次問答釋中道. 後重

牒八不結中道. 料簡門第九. 問成實論師云.

無生無滅者此明眞諦. 此論二十七品. 皆明

遣俗入眞. 故八不但是眞諦. 是事云何. 答若

八不但是眞諦. 則一部外人立生滅斷常. 皆

應是世諦. 若然者一論之中外人立邪義. 亦

皆應是世諦. 論主之破應是眞諦. 此則不然 .

下	欄

夫論二諦皆是佛之正義. 豈得以外立邪爲

俗. 內明破爲眞. 又成實師明有此眞諦四絶

之理卽成有見. 若是有見便名爲常. 若無此

理則便是斷. 又絶四句卽四句斷. 名爲斷見.

有此眞理卽名爲常. 乃是斷常. 何名八不. 復

有人言. 不生不滅明眞諦義. 不常不斷等六

明世諦義. 今謂. 若得意者此亦無妨. 然今八

不通具二諦. 如瓔珞經說之. 故亦不同此釋.

復有北主三論師. 釋此八不凡有三義. 一就

空理釋. 明畢竟空非起非出. 是故不生. 非

終非盡所以無滅. 非定有故不常. 非定無故

不斷. 一相無相故不一. 無差別故不異. 前際

空故不來. 後際空故不去. 第二就緣起事釋.

緣合故生. 緣離故滅. 旣生滅假緣無有實性

生滅. 故云不生不滅. 因緣起法卽因壞果生.

因壞故不常. 果生隨不斷. 因果不同. 不得言

一. 無有兩體. 不得言異. 不從外來故言不

來. 因內未有果故不從內出. 第三就對執釋.

對於二乘外道執也. 薩婆多云. 大生生八法.

小生生一法. 大滅滅八法. 小滅滅一法. 故云

生滅. 外道僧□云. 因中有果生. 衛世師云因

中無果生. 今對破二人生滅. 故云不生不滅

也. 小乘人云. 無爲是常. 得道入無餘涅槃. 是

時五陰都滅. 故名斷. 外道言. 虛空時方微塵

等不從因生. 故名爲常. 從因生法必當歸盡.

故名爲斷. 或言. 過去有故爲常. 未來無故爲

斷. 此皆不然. 故云不常不斷. 小乘人云. 諸法

同皆無常. 是其相故一. 諸法各自相故異. 外

道云. 因果俱有故一. 性別故異. 此實不然. 故

經數:一八二四

經名:中觀論疏卷第二末

頁數:三三

上	欄

云不一不異. 小乘云. 未來有法流入現在名

來. 後入過去名出. 外道云. 從微塵世性梵天

等邊來故名來. 復還歸本故云出. 今破此病.

故云不來不出. 今明. 若得意用之則義亦無

夫. 以初是第一義門. 次是世諦門. 後破性實

病. 還是世諦性空義耳. 但詳此釋意謂空理

無生滅則有理存. 焉還同成實眞諦義. 又若

有理存. 焉則心有所依. 名有所得義. 又空理

無生滅者卽空理自然而有. 若自然有則是

無因見義. 第二若云緣起故無生者是亦不

然. 今請問. 爲本無今有釋生. 已有還無解

滅不耶. 若言本無成有者旣是本無. 今何得

有. 若本無今有□角龜毛亦是本無. 今皆應

有. 彼釋云. □角等無可生之理. 故不得生. 因

中果有可生之理. 是故得生. 今問. 此可生之

理爲異空. 爲未異空. 如其異空卽是已有. 此

乃是本有今有爲生. 何得言本無今有爲生

耶. 若不異空則與□角無異. □角旣不生. 果

亦應爾. 果旣得生□角亦應爾. 故雖有緣起

之言義亦不成也. 第三云對執釋者此亦不

然. 此論無法不窮. 無言不洗. 何得止對外道

及毘曇耶. 故不同此釋. 新通門第十. 余至關

內. 得三藏師用無上依經意釋八不. 今略述

之. 八不爲四人說. 亦得爲八人說. 爲四人說

者爲闡提說不生不滅中道. 闡提有二. 一邪

見闡提. 撥一切法言諸法皆滅. 卽雖未滅必

當歸滅. 二□兒闡提. 執諸法決定有. 故名爲

生. 所以名□兒者其見諸法生不敢言無. 故

執諸法有生名爲□兒. 爲治此二闡提說不

中	欄

生不滅. 以諸法本來未曾生故 不生. 破□兒

闡提. 諸法今亦無滅. 故破邪見執滅闡提. 次

不常不斷爲破聲聞人. 聲聞人亦有二執. 卽

名二人. 其人旣怖畏生死. 急欲斷之. 名爲斷

見. 欲住無爲寂靜涅槃. 故是常見. 爲破此

二執故云不常不斷. 次不一不異治外道. 外

道有二. 一計我與陰一. 二計我與陰異. 爲

破此二人故明不一不異. 次明不來不出. 爲

破獨覺及初疑心菩薩. 此二人異者. 獨覺一

向樂觀因緣. 不樂觀利他事. 始行菩薩一向

心利他行. 不樂觀因緣. 此二人所行乃異. 而

□謂乘因至果爲來. 從三界出爲出. 故來有

所從. 去有所至. 爲此二人故明諸法不來不

出也. 所以束八不爲四對. 爲對四人亦爲八

人也. 次明八不對治四障. 亦治八障. 治四障

者治闡提憎背大乘障. 故說不生不滅. 闡提

人憎背大乘. 如五百婆羅門云. 大乘經典是

無所有. 云何令人同於虛空. 故今明諸法本

來不生不滅. 令其信樂大乘也. 次不一不異

治外道計執一異障. 以外道於五陰計卽離

我故. 今明無此一異之我. 故言治外道執一

異障. 三者不斷不常治聲聞怖畏生死障. 以

小乘人畏生死欲斷之故. 是斷見. 樂於涅槃

無爲. 卽是常見. 故今明不斷不常治此斷常.

使不怖生死不樂涅槃. 四者不來不出治獨

覺及始行菩薩來去障. 此二人行處乃異而

同. 謂來有所從去有所至. 故名爲障. 故說不

來不出以治之. 若言八不治八障者. 闡提中

有生滅爲二. 外道中一異爲二. 聲聞中斷常

下	欄

爲二. 獨覺中來出爲二. 故成八也. 此皆順釋.

若逆釋者說不來不去. 治始行及獨覺戱論

障. 言有來有出卽是戱論. 經云. 若言如來有

去有來. 不解我所說義. 如來者無所從來. 亦

無所去. 云何始行謂佛實有來去. 故名戱論

也. 次不常不斷治聲聞相違障. 言常卽違斷.

言斷則害常. 云何汝具計斷常耶. 故說不斷

不常治相違障. 次不一不異治外道增損障.

若云人法一卽是損. 旣稱爲人法. 豈可一耶.

若言人法異卽是增. 以人法無別二體. 謂有

二體豈非增耶. 故說不一不異以治之. 次不

生不滅治闡是有無障. 邪見者謂無有見者

執有. 今明不生不滅卽治此有無障也. 此□

是用二悉壇意. 謂各各爲人及對治也. 次明

以四法爲四人治四障. 一者信樂大乘. 爲闡

提人破背大乘障. 二以無分別般若治外道

執我一異障. 以外道執我一異是有所得分

別. 故今明無分別般若卽是無所得般若. 次

以破虛空三昧破聲聞人怖畏生死障. 聲聞

人滅身智住無爲虛空中. 故今得破虛空三

昧. 破除此障也. 四者菩薩修習大悲. 爲獨

覺及始行菩薩. 破獨覺不利益衆生. 及始行

菩薩有佛道可心. 破佛有來去障. 明菩薩修

習大悲. 自利利人自他不二. 此四法卽是八

不. 初信樂大乘謂不生不滅. 以悟不生不滅

故起信心也. 次無分別般若卽是不一不異.

息一異之心名無分別. 次破虛空三昧卽是

不斷不常. 旣破聲聞人住無爲空中. 卽是不

常. 不斷亦無陸身滅智之斷. 次修習大悲卽

經數:一八二四

經名:中觀論疏卷第三本

頁數:三四

上	欄

是不來不去. 以菩薩修習大悲. 自利利人自

他不二. 知來去無來去無來去來去也. 次明

以四法爲因. 得如來四德之果. 以信樂大乘

爲因. 破於闡提不信得於淨果. 果卽不生不

滅也. 次行無分別般若爲因. 破外道一異分

別得如來我德果. 果卽非一非異. 以非外道

一異之我故得於佛我. 故此我非一非異也.

次以行破虛空三昧爲因. 破聲聞得如來樂

果. 聲聞雖言住無爲樂此於大乘是生死苦.

今破斷常得不斷不常究竟樂果也. 次修習

大悲爲因. 破獨覺自爲及始行謂佛有去來.

明菩薩常行大悲. 窮生死際以建此因故. 得

如來常住之果. 眞諦三藏用無上依經及攝

大乘論意. 釋八不甚廣. 今略取大意耳. 初爲

各四人. 次破四障. 次行四因. 後得四果. 八不

之要義顯於斯. 與上諸解釋無相違背也

中觀論疏卷第二(末畢)

中觀論疏卷第三(本)

釋吉藏撰

因緣品第一

以此二偈歎佛下第二次明釋八不. 開爲二.

第一靑目釋八不. 第二龍樹自釋八不. 就初

爲二. 第一總釋兩偈意. 第二別釋二偈. 初

問答釋第二偈. 從不生者以下釋初偈. 以此

二偈者標二偈也. 歎佛略說第一義者釋二

偈意也. 龍樹所以標二偈在論初者. 有二種

中	欄

意. 一爲歎佛. 二明第一義. 歎佛者歎能說之

人也. 明第一義諦辯所說之法也. 在義雖多

唯有人法. 故標斯二. 又歎佛者明敎用也. 辯

第一義者明敎體也. 敎用謂顯正破邪. 敎體

卽八不中道. 又歎佛明二智中道. 辯第一義

明二諦中道. 又歎佛明說敎意. 辯第一義正

明說敎也. 二諦二智有二種之母. 若二諦生

二智卽二諦爲生母. 二智爲子. 故瓔珞經佛

母品二諦爲母也. 若二智說二諦卽二智爲

能說. 二諦爲所說二智爲說母. 智度論以波

若望佛具二種因. 卽是二母. 波若望佛能生

於佛. 卽是生母. 佛說波若佛是說母. 然斯言

有離有合. 若合而言之二偈俱歎佛. 初偈歎

佛法身. 法身卽是中道. 故涅槃經以中道爲

佛. 後偈歎佛應身. 謂應身能爲衆生演說於

敎. 又初之一偈明二身體. 法身則俱離假實

生滅. 應身則不生而生. 非滅而滅. 離實生滅.

故一八不具眞應兩身. 後偈歎佛能爲衆生

說此二身. 滅諸戱論令一切衆生得佛二身.

故二偈俱歎佛也. 二偈俱第一者初偈法第

一. 次偈人第一. 初偈敎體第一. 次偈敎用第

一. 又初偈明諦第一. 次偈明智第一. 正意初

偈明中道. 後偈明正觀及經. 此□明佛之中

觀經也. 佛因中發觀觀辯於心演之於口. 故

云經也. 若離而言之初偈正明第一義. 次偈

正明歎佛. 問初偈具明三種中道. 何故偏言

正明第一義耶. 答三種中道□是第一. 以其

最上莫過故稱第一. 深有所以目之爲義. 故

偈中云. 諸說中第一. 則知. 不偏主眞諦. 又

下	欄

云. 八不雖具明二諦但第一義諦爲本. 故略

明第一義. 是以觀十二因緣品初云. 上以聞

摩訶衍入第一義. 今欲聞穀聞法入第一義.

故諸佛雖依二諦說法意在第一義諦. 又此

八不正是第一義悉檀. 故名第一. 智度論釋

第一義悉檀. 而引中論八不. 故知. 八不是

第一義悉檀. 問第一義悉檀是何等法. 答南

方云. 是眞諦頑境. 北土稱實相. 亦是無知. 今

明不爾. 智度論云. 緣是一邊. 觀是一邊. 因是

一邊. 果是一邊. 乃至中偏虛實□是二邊. 第

一義悉檀非緣非觀非因非果. 乃至非虛非

實. 故論云一切言語道斷心行處滅. 但無名

相中爲衆生故强名相說. 隨義目之對三悉

檀故名第一義. 待偏稱中. 形虛爲實. 能發

觀智稱之爲境. 生觀智之果. 是故名因. 故波

若是一法. 佛說種種名也. 問何故偏明第一

義悉檀耶. 答三悉檀可破壞. 第一義不可

破不可壞. 今欲明究竟不可破不可壞. 最上

無過法. 故明第一義悉檀也. 又第一義悉檀

是本. 由第一義悉檀故發如實觀. 故有三世

佛. 爲衆生如實而說. 故有十二部經及八萬

法藏. 今欲令末世衆生棄末尋本. 是故偏明

第一義悉檀也. 師又云. 此非世諦之第一義.

乃是中道第一義耳. 故仁王經云. 有諦無諦

中道第一義諦. 所以明中道第一義者. 雖牒

八不明二諦. 爲欲開不二道. 若不爲開不二

之道. 諸佛終不說於二道. 以道未曾眞俗故

名爲第一. 問曰諸法無量者第二偏釋後偈.

所以知初問答釋後偈者答曰. 略以八事破.

經數:一八二四

經名:中觀論疏卷第三本

頁數:三五

上	欄

以八不破不八戱論. 故偈云. 善滅諸戱論. 破

卽滅也. 此釋定宜用之. 就初前問後答. 問從

第二偈上半生. 上云. 能說是因緣善滅諸戱

論. 問意云. 戱論諸法無量. 如外道九十六

內學五百論師. 何故說八事便能滅耶. 此

問凡有二意. 一者將以徵不. 法旣無量. 不

亦應然. 如病多故藥亦應多. 二者將不以徵

法. 若不唯有八法亦應然. 今何故法多不小

耶. 若法多不少. 則破病不盡申敎未圓. 又

有此問來者法門無量. 云何止取汝所解八

事. 欲釋一切大乘經耶. 答曰法雖無量者. 第

二釋法多而不少意也. 在法雖多略說八事.

則病無不破. 敎無不申也. 總破之言亦是偈

云. 善滅諸戱論. 諸是不一之名故也. 不生

者下第二次釋初偈. 卽是釋八不文. 此文有

二義故來. 一者釋上總破一切法. 以無生

無滅故餘六事亦無. 則二不遍破一切法. 肉

復八不二前. 二爲釋八不文故來. 就文爲二周

解釋. 山中舊云. 前周就第一義門釋. 後周就

世諦門釋. 所以就二諦釋者. 諸佛說法常依

二諦. 八不旣是佛說. 亦是二諦. 故就二諦

門釋也. 前釋第一義. 後釋世諦者. 第一義爲

本. 世諦爲末. 故前釋其本. 次釋其末也. 問何

以知. 前爲第一義. 後爲世諦. 答後云. 世間現

見故則知. 是世諦. 後旣是世諦. 則知. 前是

第一義諦. 山中大學士道安法師處余年十

九聽之. 彼人云. 前第一義諦借生以顯無生.

故擧諸論師生以明無生. 次世諦則借無生

以顯生. 故云1後次萬物無生也. 擧萬物無生

中	欄

欲顯成因緣生也. 問上云. 眞諦破假生. 俗諦

破實生. 若爾前破諸論義師計生. 應是破假

生後方是破實生也. 答眞諦則假實俱絶具

破二生. 諸論師則假實俱立. 故破諸論師計

生. 則是明眞諦中道也. 初旣假實雙破. 後則

但破於實義. 亦無失也. 師又云. 諸論師所計

生於如來卽是第一義. 如經云. 一切世諦若

於如來卽第一義諦. 又二周釋八不. 同破一

切有所得人顚倒定執. 同申佛二諦中道. 但

初周總釋. 約爲三根人作四對釋之. 後周別

據一現事以解釋之. 所以爲異也. 又初周直

釋. 後周證釋. 證釋者外人聞初釋不生而不

信受. 故擧卽目眼之事以顯釋之. 故是證釋

也. 又初周直明卽事不生. 次周明本來不生.

故後文據劫初明不生及以不來出等. 興皇

有學士云. 初周破諸論師實生明不生. 就世

諦門釋. 次周始得從性起假息假明於眞諦.

故後就眞諦門釋. 就初作四對釋之. 卽爲四

別. 初對爲二. 前正釋不生不滅. 次明攝法. 就

初文二. 前釋不生. 次例明不滅. 釋不生爲二.

初牒不生章門. 次釋章門. 不生者標章門也.

諸論師下第二釋章門也. 就文爲二. 前釋生

次釋不生. 釋生爲二. 初總明諸論師所計. 次

別出九計. 問此論破迷大乘義. 大乘人亦稟

八不. 云何乃明其計生耶. 答彼雖言學大乘

但作二諦定解. 謂世諦自有生眞諦自無生.

佛只說生者無生. 而彼謂生異無生. 故須破

之也. 有所得人明生與無生. 望無所得義□

皆是生. 是故破生也. 又有所得人不知無生

下	欄

生. 而作世諦生義不成. 是故今破生也. 又小

乘論師執諸法決定有生. 不信大乘無生. 則

障八不無生. 今欲破於小乘障申八不無生.

是故破生. 生病旣去則無生不留. 故五句一

無所依. 問今申佛八不二諦中道. 云何破諸

論師生辯眞諦中道耶. 答此可兩望之. 若就

佛二諦中道. 則明因緣生卽是不生. 故名第

一義中道. 卽顯非是異生而有不生. 卽生者

不生. 故名不一. 若就破迷敎之病. 則破諸論

師計生義不成. 不生自屬外人. 然後始得明

因緣生卽是不生. 名爲第一義也. 師又云. 佛

只破衆生橫計生. 故名無生. 卽名此爲第一

義. 何處離此生別有第一義. 論主今只申佛

破生之敎. 故申第一義耳. 亦言. 破病故申敎.

亦可卽是申此破故名申敎也. 問諸論師有

幾種迷耶. 答諸論師不知生無生. 故迷第一

義諦. 亦不知無生生. 故迷於世諦. 問今列

諸論師. 與前八謬何異. 答前八謬是外道所

計. 爲佛所破. 今諸論師是內道學. 爲龍樹所

破. 或謂因果一. 或謂因果異者第二別列九

計. 就此文雖正破是內迷. 今具明內外所立.

以此論正破內傍破外故也. 僧□人謂因果

一體. 衛世人執因果異體. 勒沙婆明亦一亦

異. 亦一猶是屬一. 亦異猶是異. 若提子明非

一非異. 非一猶是異. 非異猶是一. 故此中

但列二家. 則具含四執. 佛法內根本二部. 一

大衆部謂因果一. 故變種子爲牙. 轉少爲老.

二上座部明無轉變義. 故種滅於前牙生於

後. 少滅於前老生於後. 則是因果異義. 毘曇

經數:一八二四

經名:中觀論疏卷第三本

頁數:三六

上	欄

同上座部義. 成實同大衆部執也. 或謂因中

有果或謂因中無果者僧□明一. 一猶是有.

衛世辯異異猶是無. 上座明二世有. 卽是因

中有果. 大衆明二世無. 卽是因中無果. 毘曇

同上座. 成實同僧祇. 若言成實不同二世有

無者是義不然. 成實論文唯有二世有無兩

品. 故知. 破有立無同僧祇義也. 或謂自體生

他生共生者問自他之外旣有共生. 一異有

無何不爾耶. 答互文現意也. 外道計自性能

生衆生. 衆生若滅還歸自性. 自性卽是世性.

此是從衆生種類還生衆生. 外物亦爾. 佛法

中如毘曇從性大生事大. 成實從理大生事

大. □是從自性生義也. 他生者十二門論云.

有外道. 謂我自作五陰苦名爲自生. 或云自

在天作名爲他生. 毘曇人立所作因因果. 一

法生時萬法不障. 萬法生時一法不障. 亦是

從他生義. 成實云. 學習頑境生於靈智亦是

他生. 又二世有義有果性. 是自體生. 二世

無無有果性. 一向假緣是他生義 . 共生者外

道尼□子計. 未有天地萬物. 前有一男女. 共

和合生於衆生. 數人云. 八相相扶共起. 則

展轉相生. 成實云. 四微和合有柱. 五陰和合

成人也. □共生義. 或謂有生無生者有人言.

此是猶結上七計. 七計不同不出有無. 故總

結也. 今謂不然. 此文稱於或謂. 則是別計. 非

結上也. 次解云. 有卽是有因. 無是無因. 衆

計旣多不可具擧. 是以最後以有因無因域

之. 亦不同此釋. 破如前也. 今明可有兩義. 一

者上七計明法體. 此兩執辯生相. 如[&FFFF]#婆多

中	欄

及毘婆□婆提計法體外別有生相. 故言有

生. 無生者僧祐及卽法沙門部明法體外無

別有生相. 故言無生也. 又有生者計生相是

有爲. 如數論也. 無生者計生相是無爲. 如

毘婆□婆提也. 二者上明果有無義. 今明因

有無. 或謂因是有法. 以有爲因能生諸法. 因

是無法. 以無爲因能生諸法. 故異有因無因.

無因乃是無有於因. 今明以無爲因也. 問此

是誰義. 答內外法中具有此執. 外道中有二

師. 如服水外道. 計水能生一切萬物. 卽是從

有生也. 口力外道計太虛能生四大. 四大能

生藥草. 藥草能生衆生. 此從無生也. 佛法中

亦有此計. 如琛法師計諸法本來是無從無

生有. 卽是無生也. 地論人計本有佛性. 從此

能生萬物違順等用. 謂從有生. 又釋. 以世

諦爲體. 眞諦爲義也. 卽有生也. 眞諦爲體世

帝爲義. 謂無生也. 如是等說生相皆不然者

第二釋不義. 又開三別. 一總非. 二指後. 三結

成不義. 總非有三意. 一明夫論無生者生宛

然而無生. 亦無生宛然而生. 外人旣不識生

無生. 豈識無生生. 故生義不成. 二者外人

旣不識無生生. 顚倒橫計有性實生. 世諦之

中亦無此生. 故云不然. 三者此之九計自相

是非. 如計一者破異執異者破一. 則知. 一異

□是虛妄. 故皆不成. 問佛破八計生辯無生.

龍樹破九計亦明無生. 與佛何異. 答經云. 四

依出世當知如佛. 以同悟無生故無異也. 而

開師弟子不同者佛說無生. 論主申無生. 是

故異也. 是事後當廣說者第二指後破. 卽是

下	欄

釋無生義. 通而爲論二十五品□是明無生.

所以知然者破三相品云. 心生相不可得. 故

名無生. 次破住滅云. 當知住法卽是無生. 滅

義亦爾. 故知心一切法不可得. 卽一切法□

無生. 若別而爲言. 自他共三計指龍樹釋八

不偈破. 因中有果無果指四緣偈破. 因果一

異指因果品破. 有生無生指三相品破. 生相

決定不可得者第三結成不義. 二諦中決定

無實性之生. 故云決定不可得. 問如此生相

云何不可得. 答今且寄近事以曉遠旨. 就此

中略破九家. 若因果一則因自生因. 果自生

果. 米自生米. 飯自生飯. 若異者米飯無有兩

體. 云何得異. 若飯異米而飯從米生. 飯亦

異土應從土生. 若米異飯而生飯. 土亦異飯

何不生飯. 若米中已有飯. 飯中已有不淨食

不淨物也. 若米中無飯. 雖復用米終不成飯.

又米中無飯而生飯者. 亦無衣物何不生衣

物. 若飯還從飯自體生. 則不從米生. 若米是

飯他而飯從米生. 米中無飯自體. 待誰爲他

耶. 若飯從飯體生. 復從米生則二俱有過. 若

言飯從本無生者. 則轉無作有. 若以有爲因

從有生者. 有因復從誰生. 是故九計決定不

成. 問外云決定有生. 此是有生見. 論主言決

定無生. 應是無生見也. 答論主懷中未曾生

無生. 但爲外人言決定有. 心彼決定有無所

有. 故言決定無生耳. 不滅者此第二破滅. 若

例上者亦應出諸論師種種計滅相. 如九家

不異. 但生義已出不待煩文. 此文意非是別

破於滅. 但明生無故卽是無滅. 凡有三意一

經數:一八二四

經名:中觀論疏卷第三本

頁數:三七

上	欄

相待破生有故滅有. 生無故滅無. 二者當有

生時未有滅用. 生義若廢則無生可滅. 三者

以生類滅. 無生計生旣是虛妄. 無滅計滅義

亦同然. 以無生無滅故餘六事亦無下第二

次明攝法. 攝法者非是別破六事. 但明以無

生故卽無有六. 故攝六在無生之中. 都是爲

顯無生義. 所以明無生義者. 欲顯八不無法

不窮無言不盡. 但明無生一句. 尙無法不窮

無言不盡. 肉具明八不耶. 卽是釋上總破一

切法也. 問云何無生滅卽無六事. 答二義. 一

者生滅是有爲. 旣無有爲亦無無爲. 有爲無

爲無故一切法畢竟空. 二者因果相生此是

世諦. 世諦無故眞諦亦無. 二諦無故二智亦

無. 故一切法空便無六事也. 問曰不生不滅.

以總破一切法者. 第二次釋不常不斷. 前問

次答. 問有四意. 不生不滅已總破一切法者

此牒前也. 何故復說六事者此問後也. 前問

疑不太少. 今□疑不太多. 前問見所不多嫌

能不太少. 卽是見病多疑藥少. 今問論主以

無生無滅故餘六則無. 見少藥能治多病嫌

不太多. 若然者前問答明不不少. 此一問答

明不非多. 卽是折中說也. 二者以後難前. 今

明不生不滅已足. 而更說六者. 前八事雖足

亦應更說. 若前八事爲足不更說者今二事

以足. 不更說六也. 三者若言不生不滅足不

應更說六事. 若更說六則六事不無. 四者責

上說. 上明無生義. 爲成爲不成. 若成不應更

說. 若不成則諸法非是不生也. 答曰爲成不

生不滅者此答. 明不生不滅於義實足. 而更

中	欄

說六者爲成不生不滅義故耳. 餘之三難可

以意知不須答也. 就文爲二. 初標爲成. 次釋

爲成. 標爲成者約法爲言. 無生已攝一切法.

故菩薩唯得無生法忍. 實不須說六. 更說六

者爲人故說六耳. 有人不受不生不滅者此

第二釋爲成義. 論主破諸法生滅明無生滅.

外人聞此便不肯受. 論主破諸法斷常明不

斷不常. 外人聞之則便生信. 爲成此人無生

信是故說六. 所以然者彼謂諸法有因滅果

生. 聞說不生不滅. 卽破其因果成闡提邪見.

是故不受. 若聞因滅故不常. 果續故不斷不

失因果. 是故生信. 此人謂不生不滅與不斷

不常異. 故作此計也. 問何人作此計耶. 答

有二種人作如此計. 一者僧□衛世乃至若

提子等立有因果義. 聞說不生不滅. 則謂四

復因果. 是故不受. 若言因果相續不斷不常

則不失因果. 所以生信. 二者正是上九種論

師及五百部義. 智度論云. 五百部聞畢竟空

如刀傷心. 畢竟空卽是不生不滅. 是故不受.

若聞因果不常不斷是故生信. 預是得衆生

空. 不得法空□作斯執. 曇影法師述羅什言.

亦作此解. 彼云. 不生則無法可寄. 不常則法

體猶存故受. 無生難信不常易也. 但須作此

一釋. 更有異解者□不依文義. 是人情自推

斥耳. 若深心不常不斷卽是不生不滅者. 前

句出外人謂異. 汝謂不生滅異不常不斷. 是

故信一不信一耳. 今不常卽是不生. 旣信不

常. 卽應信不生. 若不信不生亦不信不常也.

有三. 初標卽初釋卽後結卽. 所以云深心者.

下	欄

明外人所以謂異者. 以不深心故也. 若深心

之則知不異. 何以故法若實有則不應無者

次釋卽也. 此釋意明所不無異故能不無別.

初句將滅配斷. 法若實有不可令無. 而前是

有後遂無者. 當知是斷. 前有今無卽斷前有

今無卽是滅. 若斷卽滅當知不斷卽是不滅.

若前有性者此將生配常. 前有生性當知此

生旣是於常. 故知. 不常卽是不生. 此中以

體爲性. 下云. 自性卽是自體. 是故說不常不

斷下第三結卽也. 問此文何故作斯釋耶. 答

論其大意者法實有故墮斷常. 亦實有故墮

生滅. 不實故不斷不常. 不實故有何滅. 故

知卽也. 問生滅云何是斷常. 答若兼論斷常

者神不滅. 更受後身爲常. 神滅不受後身爲

斷. 蓋是小乘中斷常耳. 今大乘中□起一念

有所得心卽墮斷常. 裁言有生卽常. 懷言有

滅卽斷. 如金剛波若云. 若 裁取人相卽著我

人衆生. 非但取人相著我人衆生. 若起心取

法相卽著我人. 以佛弟子諱著我故擧來顯

之. 有人雖聞四種破諸法下釋第三不一不

異. 問靑目何故作四對釋之. 答詳靑目意. 初

破論師生明無生. 顯無生破一切法盡. 而後

更說三對法者. 爲上中下三種根緣. 上根聞

不生不滅不悟無生. 若聞不常不斷方悟無

生. 中根聞不常不斷不悟無生. 聞不一不異

方悟無生. 下根聞六種□不悟. 聞一切法根

本無來無出方悟無生. 故知. 初對正顯無生.

破病已周顯道事足. 但爲三根人故說餘六

不也. 就初文爲二. 雖聞四種破法者領前破

經數:一八二四

經名:中觀論疏卷第三本

頁數:三八

上	欄

也. 猶以四門成諸法者此立後義也. 此明不

受前四破立後之四法. 是亦不然者第二論

主答也. 又開四句. 第一總非. 凡有二義. 一

者明今雖立後四. 已漏前四門中故不應立.

二者前四旣其虛妄. 驗後四亦非眞實. 若一

則無緣若異則無相續者第二略破. 釋上總

非. 因果若一則不由因有果. 亦不由果有因.

非謂緣由義也. 又因果旣一但有於果更無

別因. 故云一則無緣. 緣猶是因也. 異無相續

者牙與穀種異. 而牙續穀者牙與樹異亦應

續樹. 又因果若異因時未有果. 則有所續無

能續. 若 有果時則無復有因. 則有能續無所

續也. 然異旣無續. 一亦無續. 一旣無緣異亦

無緣. 穀與牙異豈是牙緣. 若爾樹與牙異. 應

是牙緣. 成實師云. 假有卽實義. 有異實義. 今

問四微爲成卽實之柱. 爲成異實之柱. 若成

卽實之柱卽是實義. 有何因果相成耶. 若成

異實之柱實與柱相離. 云何相成耶. 後當種

種破者第三指後品. 破一異處處有文. 破相

續現行業二品. 是故復說不一不異者第四

總結. 有人雖聞六種破諸法下釋第四對. 此

中但標立而不出破者. 一則例上可知. 二去

來品近其文易見不煩破也. 問來出中何故

不擧卽事乃明根本耶. 答此有深旨. 上來六

不不其現事. 而惑者不受. 今欲窮其根本都

無來處無有出處. 是故當知. 無有生滅及以

一異也. 問破來出中何故但明外道立義. 答

此論正破於內傍破於外. 以正破內故前三

對廣破. 以傍破於外故後一對略破. 又此是

中	欄

點同破. 成實師有流來反去之義. 地論師有

乖眞起妄之來息妄歸眞之法. 如此來去悉

同外道. 今列外道卽是破內. 問云. 何破彼義.

答汝若有衆生曾經得佛可言至本處. 今旣

未有得佛者. 云何言還至本處. 彼解云. 衆生

本有佛性. 本有如來藏. 爲生死作依持建立.

今斷煩惱故得佛. 故是還至本處. 今問. 爲佛

性自作佛. 衆生作佛耶. 若言衆生作佛者如

經云. 昔時鹿王我身是也. 爲鹿至佛耶不至

耶. 若至佛則猶是鹿. 若不至佛鹿滅於前. 誰

作佛. 若佛性自作佛者衆生應不得佛. 問經

亦云. 從無住本立一切法. 若了悟還歸無住.

乃至顚倒從空而起. 了悟還原本淨. 與外道

何異. 答若必定作此解與外道亦無異. 但今

明來無所從去無所至. 蓋是不來來不去去

未曾二相也. 復次萬物無生下第二周釋八

不. 生起如前. 問靑目何所承. 而作兩周釋耶.

答靑目見論主因緣品一周就理解八不. 去

來品一周就事釋八不. 今影此意還作二周

也. 二周異義上以具論. 今更略□之. 前周

約爲人釋. 此周顯法釋. 前周爲人者無生一

句破病已周. 顯道已足. 但爲人受悟不周故

須具說八不. 此周顯法者直顯萬法是不生

不滅等也. 釋八不卽爲八. 初爲二. 前總標

總釋. 次別標別釋. 萬物無生總標也. 問何故

唱萬物無生. 答稟敎之流安置無生義謬. 今

欲周正無生. 故唱萬物不生. 問何人謬耶. 答

五義. 一者小乘不得法空. 謂無爲無生有爲

有生. 又小乘人計有爲無爲異. 智度論云. 聲

下	欄

聞法中不說生死卽是涅[&FFFF]#. 唯大乘中說卽

是耳. 今破此病故云有爲無爲一切不生. 二

者昔有不空假義. 謂性實法是空故不生耳.

因緣假不空故有生. 今破此病故性之與假

一切不生. 三者心無之論謂心法不生耳. 外

萬物有生. 今破此病故云萬物無生. 初周約

人辯無生. 可是心無生. 今明外物無生. 故

知. 心之與境一切物不生. 四者空假名義謂

二諦異體. 世諦自是生爲體. 眞諦以無生爲

體. 但不相離故言卽耳. 今對此病故云一切

物卽是不生. 非是眞不生也. 五者眞俗一體

者終起二見. 若聞有生安世諦三假之中. 若

聞無生卽入眞諦四絶之中. 今泯其二見. 若

聞生卽須知無生. 聞無生卽須知宛然生. 故

肇師云. 道遠乎哉觸事而眞. 聖遠乎哉體之

卽神. 何以故下第二總釋無生也. 乃擧世間

現見者. 上標萬物擧境也. 今釋擧智也. 令有

三義. 一無生之言難信. 故擧現釋之. 令其

易解. 然論主見無生者. 此是現見生者無生.

旣見生無生卽見無生生. 見生無生是方便

波若. 見無生生是波若方便. 外人不見生無

生. 亦不見無生生. 故無二慧也. 二者智度論

云. 諸論義師利智巧言. 有能令無無能令有.

恐龍樹同之實是有生而言無生. 是故今明

現見無生非妄談也. 三者稟敎之流聞說無

生望崖不習. 是故擧近世事卽是無生令取

信. 爲易習而行之. 故云卽目所見皆是無生.

汝可諦觀察之. 如大品云菩提易得耳. 以一

切法無生卽得菩提也. 問爲是波若眼故見

經數:一八二四

經名:中觀論疏卷第三本

頁數:三九

上	欄

不生. 爲是世間顚倒眼故見不生. 答釋此語

始終凡有五轉. 一者且開二轍. 一者波若世

間眼故見萬物無生. 顚倒世間眼自見穀生.

故以無生滅智照無生滅境. 生滅智照生滅

境. 無生滅智不見生滅境. 生滅智不見無生

滅境. 故師舊語云. 聖見凡所不見. 不見凡

所見. 凡見聖所不見. 不見聖所見. 第二轉意

稟敎之流聞於此言. 便起二見. 是故今明. 波

若之與世間更無有二. 若見世間不生卽名

波若. 見波若生便名世間. 故波若世間更無

二也. 第三轉意稟敎之流聞向所說. 便作一

解同於外道. 猶如一人亦父亦子. 亦同地論

師義. 猶如一舍若有相心取則成妄想之舍.

若無相心取則畢竟空舍. 是故今對此病. 明

萬物未曾是波若及以顚倒. 亦何嘗生與無

生. 約了悟名曰無生. 於不了者目之爲生. 外

道有一人兩望成父子. 地論有一物兩觀成

眞妄. 今不同此說也. 第四轉意稟敎之流便

謂. 若約了不了故成波若之與世間. 若然終

有一物可從二性. 今對此病故明未曾有物

及以不物. 於物者爲物. 不物者爲不物耳. 第

五轉意境旣如此. 在心亦然. 未曾心未曾不

心. 心者爲心不心者爲不心. 故肇師云. 心

生於有心. 像出於有像. 肇又云. 聖人了達諸

法於外無數. 於內無心. 彼已寂滅. 浩然大均

乃曰涅槃. 問經中何處有世聞眼見語. 而靑

目引之. 答華嚴云世間淨眼品. 卽是事也. 世

間眼見劫初穀不生者第二別標別釋. 卽是

擧別釋總也. 問現見眼見此有何異. 答亦得

中	欄

言異. 亦得不異. 言不異者現見如此. 眼見如

此. 欲令分明故重說也. 言異者現見語總. 眼

見語別. 又現見語?. 眼見語切. 又現見擧境

就心. 眼見偏就於心. 又現見簡因緣. 故成

論云. 現見事中因緣無用. 現見諸法無生. 不

假因緣證據方無生也. 眼見簡傳聞眼親. 見

無生非傳聞所說. 問旣言現見無生. 只應眼

見現穀無生. 何故遠擧劫初. 答有二義. 一

欲窮生之本. 本在劫初. 本旣不生. 末豈生耶.

二者欲顯諸法先來無生. 非今始無生也. 問

何故擧穀耶. 答世間共知. 如云禾者二月種

八月就. 以調和時生就故也. 季歲稔祀載□

就禾立之. 如禾下于爲禾年. 以一年知禾故也.

歲者穢也. 一年必爲禾所穢. 故禾邊作之. 一

年念得禾爲稔. 一年得禾以爲祀. 一年載禾

爲載. 又禾是資身本. 顯無生是成法身本. 何

以故離劫初穀今穀不可得者前總標無生.

此別釋無生. 又開三別. 初明不離故不生. 第

二縱離卽應生. 第三明奪離故不生. 此五難

明. 講者多加以私意. 遂不釋文致成紛謬. 今

直釋之使煥然可領. 不復得從諸異解也. 此

文正是釋劫初穀不生. 而擧今穀者將今穀

顯劫初穀不生耳. 離劫初穀今穀不可得者.

此是因劫初穀有今穀耳. 故不離. 卽是因義.

旣因劫初有今穀. 則今穀有因故今穀有生.

則知. 劫初無因故劫初不生. 意正爾也. 若劫

初有因則不名初. 旣其稱初則無所因. 無所

因故不生也. 問云何釋眼見劫初不生耶. 答

眼見今穀有因. 故今穀有生. 亦眼見劫初無

下	欄

因. 故劫初無生. 此零然可解. 第二句縱離

則應生者. 離劫初穀只是不因劫初耳. 若今

穀不因劫初而今穀得生者. 亦劫初無所因 .

而劫初應得生也. 而實不爾第三句奪離. 眼

見今穀不因劫初. 而今穀畢定不生者. 亦眼

見劫初無所因. 則劫初亦畢竟不生也. 問若

爾論主乃不許劫初生. 許其今穀生耶. 答今

因劫初. 劫初尙不生. 今豈得生耶. 蓋是借今

以破古. 古旣去今亦不存耳. 是故古今畢竟

無生矣. 論文正論. 今就文外汎破之. 古爲

因今爲不因今. 如其因今旣未有. 今何所因

耶. 又待後有初則後在初前. 初在後後. 若以

古有今卽是一時. 何名今古. 又當古時未稱

爲古. 至今無復古. 云何待耶. 又若待今則應

在今. 若不在今則不待今. 又古因於今古無

自性. 無自性是則無品. 又古更有古則無窮.

無窮則無因. 又古生今者爲滅已而生. 爲不

滅生耶. 滅則無古. 誰生今耶. 不滅則常. 問若

無生應有滅有此一問者. 可有四義. 一者外

人歷法而立不必次第. 第二無生對有滅名

?角□. 三者本立有生. 論主遂破生令不生.

則生便滅壞. 故應有滅也. 四者生是法始滅

是法終. 旣有物終. 寧無物始. 故致問也. 答曰.

卽答四問. 若外人歷法而立. 內亦歷法而破.

若有無相對此猶是生滅相對. 無生故無滅

可對. 無有故無無可對也. 生若前有生成可

壞金令滅. 生本不成. 何所滅耶. 若有法始

可有物終. 旣無物始. 何有物終. 問曰不滅應

常者. 成論者許相續是常. 但非是實常耳. 然

經數:一八二四

經名:中觀論疏卷第三本

頁數:四○

上	欄

實常則是實病. 假常則是假病. 終是病耳. 但

此問有總有別. 總者上旣明無生滅. 卽是常

也. 別者若有滅可非常. 旣不滅則應常也. 答

曰具□總別. 若有無常可得有常. 旣無無常

則無復常也. 別答者應有四句. 一以今難今

二以古難古. 三以今難古. 四以古難今. 但今

唯有二句. 上兩番以今難古. 此文以古難古.

若是常者種應不壞. 現見種壞則古穀不常.

問曰不常應斷者問亦具總別. 總者旣無生

滅無常. 亦無不生滅常. 豈非大斷. 別者若 以

種壞言不常者. 此之種壞豈非斷耶. 總答意

云. 若有於常可得言斷. 竟無有常. 何所斷耶.

別答若言斷者牙不應續. 以互續故知不斷

也. 問此與他實法不常相續不斷者. 有何異

耶. 答此是他用今義. 非今用他. 如百論說. 續

故不斷. 壞故不常. 問若今他俱有. 有何異

耶. 答三義不同. 一者此是兩迪. 非是雙取. 言

其不常者明其非是常. 非謂是非常. 斷亦爾.

若他人明不斷則便是常. 不常則便是斷也.

二者此□是借外人義以破外人. 借其種壞

破其常見. 借其互續迪其斷見. 不如常人有

假實道理. 三者明不常不斷卽是無生無滅.

而汝謂不常不斷爲世諦. 不生不滅爲眞諦.

故不同也. 問曰若爾萬物是一亦有總別. 無

生無滅無斷無常豈非萬物渾然爲一. 別意

旣相續不斷便相續是一. 答曰有四意. 一者

穀若作牙則牙時無穀. 如泥作甁甁時無復

泥. 今現見牙時穀猶在. 故知. 穀不作牙也. 二

者正破性義. 穀守穀性不復作牙. 牙守牙性

中	欄

不轉作穀. 若不守性則無穀牙. 以無性故則

無法也. 三者穀體若滅是則無穀. 以何作牙.

穀若不滅常. 是常法不得作牙四者穀不

作牙. 牙不作穀. 故云不作. 作猶是也. 問曰若

不一則應異者問有兩意. 一者若不許穀牙

相作. 則穀牙有異. 二者論主上借異破一. 外

便謂有異. 答四意. 一者就名難之. 牙名穀牙.

何得異穀. 穀亦爾也. 二者牙若異穀名穀牙

者. 牙亦異樹應名樹牙. 此是俱異難也. 三

者牙若異穀牙從穀生. 牙旣異樹應從樹生.

此俱生難也. 四者牙若異穀牙能生穀. 牙旣

異樹應能生樹. 又責其異. 若言異者牙在穀

外則有東西之別. 又若言異者應在穀內如

果在器. 旣不如此. 何名爲異. 問曰應有來者

釋不來不出. 異三論師云. 來應對去. 但義

相兼. 擧來兼去. 顯出兼入. 欲示破義無窮. 故

云來出也. 今謂可具兩義. 一者相兼如上出

者還去至本處. 宜以來兼去也. 二者外人雖

聞六不而終謂有穀牙. 以世諦之法不可無

故. 是以最後兩不領其大要. 必謂有牙. 若 不

從外來應從內出. 是故次明不來不出. 問□

有計內出者不. 答外人見種生於牙便謂內

出. 見假水土時節人功而生故謂外來. 穀

牙是衆生業行所感爲內出. 復云. 是那羅延

天所賜. 故云外來. 以諸外道事彼天者. 謂世

間好物及男女等皆是彼天所賜. 今破此事

故云不來不出. 又計外來是外道無因生義.

計內出是內道有因緣. 如十二門論因果門.

果於因緣中畢竟不可得. 是破內道計有因

下	欄

義. 亦不餘處來. 破外道無因生義. 凡論有生

不出斯二. 是故最後兩不攝之. 文易明也. 初

之二不化偏就古穀明不生滅次一不偏就今

穀明不常. 次一不偏就牙顯不斷. 一異兩不

總約牙穀. 來出二不偏約牙辯. 問曰汝雖釋

不生. 此是第二章論主自釋八不. 問靑目釋

與論主釋此有何異. 答大意是同. 略有三異.

一者靑目具釋八不. 論主但釋一不. 二者注

人生起八不次第. 論主直釋而已. 三者靑目

次第釋. 論主括始領終. 因緣一品明無生. 釋

不不之始. 去來一品明無去. 解八不之終. 此

中前問後答. 問意有兩. 一結前二生後. 注

人所以作此問答者凡有三義. 一者恐子本

不分. 後人便謂偈與長行□是龍樹自作. 欲

分令異故作此問. 二者無生理深. 恐不中詣

故注人自謙仰推龍樹. 三者羅○羅法師是

龍樹同時人. 釋八不乃作常樂我淨四德明

之. 今靑目據破病而釋. 今欲引龍樹證同故

生此問. 又云. 恐後不信注者之言. 引龍樹證.

汝前雖破生明無生論主意何必然耶. 今明

龍樹亦作此說. 卽我言可信. 答曰諸法不自

生者. 此下正是論主自釋八不. 開爲二章. 第

一因緣一品釋八不之始. 第二去來一品釋

八不之終. 括始領終中間可類. 釋八不之始

爲三. 第一兩偈擧四門釋無生. 問曰阿毘曇

下. 第二外人立四緣證有生. 果爲從緣生下.

第三破四緣顯無生. 舊分不詣. 故今正之也.

就兩偈爲二. 初偈開章門. 第二偈釋章門. 前

牒八不卽是標方等之中心. 今之兩偈吐龍